Νικολέτα Μπράσκι

Η Νικολέτα Μπράσκι (ιταλικά: Nicoletta Braschi) (γεν. 1960) είναι Ιταλίδα ηθοποιός.
Βιογραφικό
Γεννήθηκε στην Τσεζένα στις 19 Απριλίου του 1960 και το 1980 εγκαταστάθηκε στη Ρώμη, όπου σπούδασε στην Εθνική Ακαδημία Δραματικής Τέχνης Σίλβιο Ντ' Αμίκο (Accademia Nazionale d'Arte Drammatica "Silvio D’Amico").

Έχει συμπρωταγωνιστήσει με τον σύζυγό της, Ρομπέρτο Μπενίνι, στις εξής ταινίες: Tu mi turbi (1983), Στην παγίδα του νόμου (Down by law) (1986), Ο διαβολάκος (Il piccolo diavolo) (1988), Τζόνι Στεκίνο (Johnny Stecchino) (1991), Το τέρας (Il mostro) (1994), Η ζωή είναι ωραία (La vita è bella) (1997), Πινόκιο (Pinocchio) (2002) και Ο τίγρης και το χιόνι (La tigre e la neve) (2005). Εκτός από τις παραπάνω έχει παίξει και σε άλλες ταινίες μεταξύ των οποίων στις: Segreti segreti (1984), Come sono buoni i bianchi (1987), Τσάι στη Σαχάρα (Il tè nel deserto) (1990) και Μ' αρέσει να δουλεύω (Mi piace lavorare (Mobbing)) (2003). Για την ερμηνεία της στην ταινία Ovosodo, κέρδισε το 1998 το βραβείο David di Donatello για τον καλύτερο δεύτερο γυναικείο ρόλο. Την ίδια χρόνια της απονεμήθηκε και το Βραβείο Flaiano. Το 2005 της απονεμήθηκε το μετάλλιο Ordine al merito della Repubblica Italiana και δύο χρόνια αργότερα το Βραβείο Μαλατέστα Νοβέλο της Πόλης της Τσεζένας (Premio Malatesta Novello – Città di Cesena).

Εκτός από τον κινηματογράφο, η Νικολέτα Μπράσκι έχει ασχοληθεί και με το θέατρο, ήδη από τα πρώτα χρόνια της καρίερας της. Από τον Ιανουάριο του 2007, και για ένα περίπου χρόνο, πρωταγωνίστησε στο έργο Η μέθοδος Γκρόνχολμ (Il Metodo Gronholm).

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1983Tu mi turbiTu mi turbiΜαρία1986Down by LawΣτην παγίδα του νόμουΝικολέτα1988Ya bon les blancsYa bon les blancsΛουίζαIl piccolo diavoloΟ διαβολάκοςΝίνα1989Mystery TrainMυστήριο τρένοΛουίζα1990The Sheltering SkyΤσάι στη ΣαχάραΓαλλίδα1991La domenica specialmenteLa domenica specialmenteΝικολέταJohnny StecchinoΤζόνι Στεκίνο, ο ΟδοντογλυφίδαςΜαρία1993Son of the Pink PantherΟ γιος του ροζ πάνθηραΖακλίν Γκαμπρέλι1994Il mostroΤο τέραςTζέσικα Ροσέτι1995Sostiene PereiraΈτσι ισχυρίζεται ο ΠερέιραΜάρταPasolini, un delitto italianoPasolini, un delitto italianoΓκρατσιέλα Κιαρκόσι1997OvosodoOvosodoΤζοβάναLa vita è bellaΗ ζωή είναι ωραίαΝτόρα2002PinocchioΠινόκιογαλάζια νεράιδα2004Mi piace lavorare (Mobbing)Μου αρέσει να δουλεύω (Mobbing)Άννα2005La tigre e la neveΟ τίγρης και το χιόνιΒιτόρια2018Lazzaro feliceΕυτυχισμένος ΛάζαροςΑλφονσίνα ντε ΛούναThe White CrowΝουρέγιεφ: Το λευκό κοράκιμητέρα της Κλερ

Παραπομπές

Κατηγορία:Ιταλίδες ηθοποιοί κινηματογράφου